Terästyttö

Terästyttö (), siviilinimeltään Kara Zor-El tai Kara Danvers, on DC Comics -kustantamon sarjakuvissa esiintyvä kuvitteellinen supersankari, jonka loivat Otto Binder ja Al Plastino. Hahmo teki ensiesiintymisensä Action Comicsin numerossa 252 vuonna 1959. Sittemmin hahmon kuoltua vuonna 1985 "Crisis on Infinite Earths" -sarjakuvasarjassa, siitä tehtiin eri versioita: Matrix, Linda Danvers, Cir-El, Power Girl ja Ariella Kent, jotka ovat kantaneet Terästytön viittaa, mutta eivät ole millään tapaa sukua Teräsmiehelle, kuten alkuperäinen Kara Zor-El. Alkuperäinen Terästyttö palasi takaisin "Superman/Batman"-sarjakuvan myötä vuonna 2004, jossa hahmo oli luotu moderniin muotoon.
DC Comics on ilmoittanut hahmon syntymäpäiväksi 22. syyskuuta.
Sarjakuvissa.
Juuri ennen Krypton-planeetan räjähtämistä tiedemies Zor-El päätti seurata veljensä Jor-Elin esimerkkiä ja lähetti tyttärensä Karan turvaan tuhoontuomitulta planeetalta. Lähtö tosin viivästyi sen verran, ettei alus ehtinyt nousta, vaan vajosi maan alle ja jäi meteoriittilohkareen sisään ja leijumaan avaruuteen vuosiksi. Kara saapui Maahan meteoriittimyrskyn aikana ja laskeutui Gothamin lahteen, josta Batman löysi hänet. Teräsmiehen saatua tietää elävän verisukulaisensa olemassaolosta, hän yritti parhaansa mukaan opettaa tälle Maan käytöstapoja ja saada selville millaista Kryptonissa oli. Batmanin ja Ihmenaisen kauhistukseksi Teräsmies jopa paljasti todellisen henkilöllisyytensä Terästytölle. Tämän seurauksena Ihmenainen otti Karan Themysciraan koulutettavaksi, minkä aikana Darkseidin Female Furiet kaappasivat hänet Apokolipsiin. Kara sai Terästyttö-asunsa Teräsmiehen, Batmanin ja Ihmenaisen onnistuttua pelastamaan hänet, mutta joutui jälleen tulilinjalle Darkseidin hyökätessä. Selvittyään Teräsmies antoi hänelle mahdollisuuden valita eläisikö supersankarina, amazonisoturina vai ei-niin-tavallisena teinityttönä. Myöhemmin Kara ilmoitti tehneensä päätöksensä ja Teräsmies esitteli hänet maailmalle Terästyttönä. Myös Batman, jolla oli ollut epäilyksiä hänen alkuperästään, antoi hänelle luottamuksensa.
Muissa medioissa.
Elokuvat.
"Supertyttö".
Helen Slater näytteli hahmoa vuonna 1984 valmistuneessa elokuvassa "Supertyttö".
"The Flash".
Terästyttö esiintyy vuoden 2023 "The Flash" -elokuvassa, jossa häntä esittää Sasha Calle.
"Superman/Batman: Apocalypse".
Terästyttö esiintyi animaatioelokuvassa "", jossa häntä ääninäytteli Summer Glau.
"Superman: Unbound".
Terästyttö esiintyi animaatioelokuvassa "", jossa häntä ääninäytteli Molly Quinn.
"Lego DC Comics Super Heroes: Justice League: Cosmic Clash".
Terästyttö esiintyi animaatioelokuvassa "", jossa häntä ääninäytteli Jessica DiCicco.
"Legion of the Super-Heroes".
Terästyttö esiintyi animaatioelokuvassa "Legion of Super-Heroes", jossa häntä ääninäytteli Meg Donnelly.
Televisiossa.
"Smallville".
Terästyttö esiintyi "Smallvillen" seitsemännessä ja kahdeksannella tuotantokausilla, vuosina 2007-2008, jossa hahmoa näytteli Laura Vandervoort.
Sarjassa hahmo ei esiinny Terästyttönä vaan Kara Zor-Elinä. Hän saapui maahan samaan aikaan kuin Kal-El mutta jäi loukkuun alukseensa 18 vuodeksi, jonka aikana hän ei ikääntynyt. Päästyään pois Kara yritti löytää Kal-Elin, jonka hän uskoi olevan vielä vauva. Löydettyään lopulta Kal-Elin Kara sai selville, että oli kokenut valekuoleman, jonka aikana hän ei ikääntynyt lainkaan. Clark (Kal-El) opettaa serkkuaan pitämään voimansa salassa ja auttaa etsimään aluksessa olleen kristallin, joka joutui hetkellisesti hallituksen käsiin. Samaan aikaan Metsästäjä Marsista varoittaa Clarkia luottamasta serkkuunsa. Kara pettyi siihen, ettei Clark vaikuttanut luottavan häneen, ja päätti lähteä yksin etsimään kristallia. Hän oli löytämäisillään kristallin, mutta joutuikin pian agentti Carterin kuulusteltavaksi. Clarkin pelastettua serkkunsa agentin kuulusteluilta he saivat kristallin haltuunsa. Myöhemmin Clarkille selvisi, että kristalli sisälsi hänen äitinsä Laran DNA:ta. Koska Clark halusi nähdä äitinsä, hän asensi kristallin Jor-Elin varoituksista huolimatta pääkonsoliin, ja se herätti äidin kopion eloon. Samassa taustalle ilmaantui Zor-El, joka paljastui Karan isäksi, joka halusi vain valloittaa maaplaneetan ja nousta sen johtajaksi. Lopulta Kara yritti tappaa isänsä tikarilla, mutta ei onnistunut, ja hänen isänsä oli kuristaa hänet, kunnes Clark saapui paikalle ja tuhosi kristallin, jonka myötä Zor-El ja hänen äitinsä katosivat. Samalla katosi myös Kara, joka heräsi muistinsa menettäneenä Detroitissa ja ilman yliluonnollisia voimiaan.
Kara meni lopulta paikalliseen kuppilaan, jonka omistaja antoi hänelle töitä tarjoilijana ja paikan jossa asua. Samalla hän tutustui bussinkuljettaja Finleyhyyn, joka myöhemmin kateudessaan sieppasi Karan, joka oli aiemmin viettänyt paljon aikaa Lex Luthorin kanssa kahvilassa. Myös Lois Lane oli saapunut Detroitiin ja kaksikko yritti pelastaa Karan, joka oli Finleyn vankina. Prosessin aikana Luthoria ammuttiin, kun taas Lois joutui Karan kanssa vangeiksi. Kaksikko onnistui kuitenkin pakenemaan Clarkin salaisella avustuksella. Karan palattua takaisin Smallvilleen, kuntoon tullut Luthor lupasi auttaa Karaa hänen muistinsa palauttamisessa. Kaikki oli kuitenkin vain huijausta, mutta Kara ei tiennyt asiasta mitään, kunnes Chloe ja Lana pelastivat hänet Luthorin luota ja veivät hänet Clarkin yksinäisyyden linnakkeeseen, jossa Jor-El palautti Karan muistin ja voimat. Chloe selitti Karalle kaikki aiemmat tapahtumat, joita Kara ei ollut muistanut aikaisemmin. Karan oli myös pelastettava Clark Lionel Luthorin meteoriittivankilasta. Lopulta Kara palasi takaisin serkkunsa Clarkin luokse maatilalle.
Myöhemmin Kara oli syöttämässä hevosia, kun Brainiac ilmaantui paikalle ja pyysi Karaa mukaansa takaisin Kryptoniin, jonne oli Brainiacin mielestä mahdollista palata. Kara ei kuitenkaan halunnut mukaan ja Brainiac yritti kaapata hänet väkisin kunnes Clark ilmaantui paikalle. Brainiac pakeni, mutta kävi sokaisemassa ja halvaannuttamassa Lanan. Kara ja Clark yrittivät etsiä Brainiacin ja tuhota hänet, mutta lopulta löydettyään hänet Kara suostuikin lähtemään Brainiacin mukaan, jotta Lana säilyisi hengissä, sillä hän tunsi vielä syyllisyyttä naisen kohtalosta. Kaksikon kadottua avaruuteen Clark yritti etsiä Chloen avulla kaksikkoa satelliittien kautta. Samalla Clark sai yksinäisyyden linnakkeessa hätäviestin Karalta yrittäessään pyytää Jor-Eliltä vastauksia tilanteeseen. Heikon yhteyden vuoksi Clark sai Karan hätäsanomasta selville vain sen, että Brainiac aikoo tappaa hänet. Pian Clark saa tietää, palatessaan portaalin avulla ajassa taaksepäin, Brainiacin aikovan tappaa hänet juuri ennen kuin hänet lähetetään Maahan. Kara oli paikalla ja yritti estää häntä, mutta ei kyennyt, ennen kuin Clark ilmaantui paikalle ja vei Brainiacin huomion. Samassa Kara tuhosi Brainiacin ja palasi Clarkin kanssa takaisin Maahan nykyaikaan. Myöhemmin kävi kuitenkin ilmi, että Brainiac oli vanginnut Karan aavevyöhykkeelle ja ottanut Karan ulkomuodon houkutellakseen Lex Luthorin kohti Clark Kentin yksinäisyyden linnaketta pohjoisnavalle, jossa hän aikoi tappaa Clarkin.
"Supergirl".
Vuosina 2015-2021 Melissa Benoist näytteli Terästyttöä Arrowverse-universumiin kuuluvassa televisiosarjassa "Supergirl".
Animaatio.
"Teräsmies".
Terästyttö esiintyi "Teräsmies"-animaatiosarjassa vuonna 1996, jossa hahmon äänenä toimi Nicholle Tom. Sarjassa Terästyttö ei ollut kotoisin Kryptonilta vaan sisarplaneetta Argonilta. Terästytön asu pohjautui samaan aikaan sarjakuvissa Terästytön roolia kantaneeseen Linda Danversiin.
Teräsmies löysi hänet kryogeenisestä laitoksesta, jonka kammio oli ainut ehyenä säilynyt räjähdyksestä. Teräsmies vei tytön maaplaneetalle, jossa hän esitteli hänet adoptiovanhemmilleen Kenteille. Perhe päätti nimetä hänet Karaksi ja peitetarinana kertoa hänen olevan Jonathan Kentin veljentytär. Kara sai myös innostuksensa Clarkilta, joka toimi Teräsmiehenä ja teki itselleen samalla logolla varustetun asun.
"Justice League Unlimited".
Terästyttö oli myös yksi Oikeuden Puolustajien jäsenistä animaatiosarjassa "Justice League Unlimited", jossa hahmon äänenä toimi Teräsmies-sarjan tavoin Nicholle Tom.
Terästyttö seikkaili jonkun aikaa Oikeuden Puolustajissa, kunnes siirtyi aikakuplan myötä 1000 vuotta tulevaisuuteen, kun Brainiac 5 ja Pomppupoika toivat hänet, sekä Vihreän Lyhdyn ja Vihreän Nuolen heidän aikaansa. Fatal Five rikollisryhmä oli aiheuttanut jälleen ongelmia avaruussankarilegioonalle, jonka myötä kaksikko toi omaan akaansa kyseiset sankarit. Fatal Five yllätti viisikon ja pienen kamppailun jälkeen onnistuivat sieppaamaan Pomppupojan ja Vihreän Lyhdyn. Lopulta Brainiac 5, Vihreä Nuoli ja Terästyttö päättivät estää Fatal Fivea tuhoamasta United Nations planeettaa. Onnistuneen tehtävän myötä Terästyttö päätti jäädä tulevaisuuteen.
"DC Super Hero Girls".
Terästyttö esiintyy yhtenä vakiohahmoista vuoden 2015 nettisarjassa "DC Super Hero Girls", jossa häntä ääninäyttelee Anais Fairweather. Tämä versio on kapinallinen "cool lapsi" ja opiskelija Super Hero High Schoolissa. Hän saattaa olla kova, mutta hän voi helposti ilmaista tunteitaan ja on myös hyvin ennakkoluuloton. Vuoden 2019 sarjassa Terästyttöä ääninäyttelee Nicole Sullivan. Tämä versio hahmosta on 17-vuotias teini ja Metropolisin lukion opiskelija, joka pitää metallimusiikista ja jolla on säännöllisiä vihanhallintaongelmia. Hän voi olla siisti ystävä ja avulias, mutta joskus hän voi olla myös mustasukkainen ja hän ei pidä serkkunsa näkyvyydestä.
"Justice League Action".
Terästyttö esiintyy animaatiosarjassa "Justice League Action", jossa häntä ääninäyttelee Joanne Spracklen.
"Young Justice".
Terästyttö esiintyi cameo-roolissa "Young Justice" -animaatiosarjan neljännen tuotantokauden päätösjakson "Death and Rebirth" lopussa, jossa hänellä ei ollut puheroolia. Valon jäsenet olivat löytäneet hänet Haamuvyöhykkeeltä, minne Oikeuden Puolustajat ja Tiimi olivat saaneet uudelleen vangittua Zodin huoneen kryptonilaiset. Siinä missä Valon jäsenet vangitsivat Zodin huoneen kryptonilaiset osaksi Sotamaailmassa koottaavaa metaihmisarmeijaa, he luovuttivat Terästytön Apokolipsille, missä Granny Goodness värväsi hänet uudeksi jäseneksi Female Furiesiin.